Пхоралла йолало беран цӀийнан биргӀа (турба) чохь зудчун а, боьршачу стеган а стен-боьршаллин клетканаш вовшахъэрца. Цул тӀахьа шен чохь шовзткъа ялх хромосома йолу зигота кхоллало. Хин долу беран стен-боьршалла стен-боьршаллин хромосомашка хьаьжжина хуьлу, ткъа стен зирхаш (оьрс. яйцеклетка) даима Х-хромосома лелош хуьлу, ткъа эрасалхаш (spermatozoidum)xa0— X- я Y-хромосомаш лелайо (1:1 дазар долуш). Ишта хин долу беран стен-боьршалла ораллин салхо лелош йолчу стен-боьршаллин хромосомца билгалдоккху (Х-хромосомаш ялахьxa0— йоӀа хир ю, Y-хромосомаш ялахь xa0— кӀант хир ву). Клетканаш екъаяларца бластоциста кхоллало. Бластоциста ворхӀолгӀачу дийнахь беран цӀенна хоттало. Пхораллин хьалхарчу кхаа баттахь (хьалхара триместр) кхоллало хӀунан меженаш, шуьйталгӀачу кӀиран чакхенгахь плацента дӀахӀутту. Плацента чухула хӀунан аьхна хӀуманаш дӀакхочу, иштта хийцаман xa0тӀаьххьара сурсаташ дӀадахар а хуьлу.